CELEX: 32021D1227
Language: sl
Date: 2021-07-27 00:00:00
Title: Izvedbeni sklep Komisije (EU) 2021/1227 z dne 27. julija 2021 o spremembi priznanja podjetju DNV GL AS v skladu s členom 16 Uredbe (ES) št. 391/2009 Evropskega parlamenta in Sveta

28.7.2021   
               
               
                  SL
               
               
                  Uradni list Evropske unije
               
               
                  L 269/143
               
            
         IZVEDBENI SKLEP KOMISIJE (EU) 2021/1227
         z dne 27. julija 2021
         o spremembi priznanja podjetju DNV GL AS v skladu s členom 16 Uredbe (ES) št. 391/2009 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 391/2009 Evropskega parlamenta in Sveta z dne 23. aprila 2009 o skupnih pravilih in standardih za organizacije za tehnični nadzor in pregled ladij (1) ter zlasti člena 4(1) in člena 16 Uredbe,
         ob upoštevanju naslednjega:
         
                     (1)
                  
                  
                     Komisija je v skladu z Uredbo (ES) št. 391/2009 odgovorna za podeljevanje priznanj organizacijam za tehnični nadzor in pregled ladij, ki želijo biti pooblaščene za izvajanje storitev v imenu držav članic. V skladu s členom 8(1) navedene uredbe mora Komisija tudi redno ocenjevati priznane organizacije, da se zagotovi, da še naprej izpolnjujejo zahteve iz navedene uredbe.
                  
               
                     (2)
                  
                  
                     Komisija v okviru navedenega ocenjevanja preveri, ali je imetnik priznanja ustrezni pravni subjekt v organizaciji, za katero se uporabljajo določbe Uredbe (ES) št. 391/2009, v smislu člena 2(c) in člena 4(3) navedene uredbe. Če temu ni tako, bi morala Komisija takšno priznanje s sklepom spremeniti. V skladu s členom 2(c) Uredbe (ES) št. 391/2009 „organizacija“ pomeni pravni subjekt, njegove enote in druge subjekte pod njegovim nadzorom, ki skupaj ali ločeno izvajajo naloge, ki spadajo na področje uporabe navedene uredbe.
                  
               
                     (3)
                  
                  
                     Z Izvedbenim sklepom Komisije C(2013) 8876 je bilo ugotovljeno, da je bil imetnik priznanja, podeljenega Det Norske Veritas, podjetje DNV GL AS. V skladu z navedenim izvedbenim sklepom je podjetje DNV GL AS matični subjekt vseh pravnih subjektov, ki sestavljajo priznano organizacijo za namene Uredbe (ES) št. 391/2009.
                  
               
                     (4)
                  
                  
                     Komisija je bila obveščena, da se je 1. marca 2021 ime matičnega pravnega subjekta „DNV GL AS“ spremenilo v „DNV AS“. Posledično je zadevni matični pravni subjekt, ki mu je treba podeliti priznanje, podjetje DNV AS.
                  
               
                     (5)
                  
                  
                     Sprememba v identiteti zgoraj navedenega zadevnega matičnega subjekta ne vpliva na zmožnost te organizacije, da izpolnjuje zahteve iz Uredbe (ES) št. 391/2009.
                  
               
                     (6)
                  
                  
                     Ukrepi iz tega sklepa so v skladu z mnenjem Odbora za varnost na morju in preprečevanje onesnaževanja z ladij, ustanovljenega z Uredbo Evropskega parlamenta in Sveta (ES) št. 2099/2002 (2) –
                  
               SPREJELA NASLEDNJI SKLEP:
         
            Člen 1
            Priznanje, podeljeno podjetju DNV GL AS, se spremeni tako, da se ime „DNV GL AS“ nadomesti z „DNV AS“, ki je matični subjekt vseh pravnih subjektov, ki sestavljajo priznano organizacijo za namene Uredbe (ES) št. 391/2009.
         
         
            Člen 2
            Ta sklep začne veljati na dan po objavi v Uradnem listu Evropske unije.
         
         
            V Bruslju, 27. julija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 131, 28.5.2009, str. 11.
         
            (2)  Uredba Evropskega parlamenta in Sveta (ES) št. 2099/2002 z dne 5. novembra 2002 o ustanovitvi Odbora za varnost na morju in preprečevanje onesnaževanja z ladij (COSS) in o spremembi uredb o pomorski varnosti in preprečevanju onesnaževanja z ladij (UL L 324, 29.11.2002, str. 1).